दनकौर : दनकौर के एक इंटर कॉलेज में छात्रों के बीच झगड़ा हो गया और एक दूसरे पर जमकर लात घुसे चले जिसमे में कई छात्र घायल हो गए। घटना दनकौर थाने की है , दनकौर सिटी स्थित एक इंटर कॉलेज के छात्रों के 2 गुटों में क्लास में बैठने को लेकर को झगड़ा हो गया। इस दौरान दोनों तरफ से चले लात-घूसों में कई छात्र घायल हो गए। इस मामले में एक पक्ष ने दूसरे पक्ष के खिलाफ कोतवाली में शिकायत दी है। पुलिस जानकारी के अनुसार , सिटी के एक इंटर कॉलेज के 2 छात्र गुटों में सीट पर बैठने को लेकर विवाद हो गया। बताया जाता है कि कुछ देर बाद दोनों ने अपने साथियों को फोन कर कॉलेज के बाहर बुला लिया। उसके बाद दोनों गुटों में जमकर डंडे और लात-घूंसे चले। घटना की सूचना मिलने पर जब पुलिस मौके पर पहुंची तो सभी छात्र भाग खड़े हुए। पुलिस का कहना है कि मामले की जांच के आधार पर आरोपी गुट के खिलाफ कार्रवाई की जाएगी।